Bøssing

En bøssing er en bearbeidet fôring og en mekanisk komponent, ofte av metall. De er som regel sylindriske både på inn- og utsiden, og er ofte en kort hylse. Det finnes et vidt spekter av forskjellige bøssinger til forskjellige bruksområder som for eksempel som lager eller føring, til tetning ved gjennomføringer, utfôring rundt en aksling, bolt og lignende, eller sammenkobling av rør.

Etymologi 
Bøssing er avledet fra bøsse i betydningen jernrør. Bushing er en engelsk oversettelse av bøssing.

Eksempler på typer 
Noen eksempler på typer og bruksområder for bøssinger er:
 Borejigg (eng: drill bushing), et verktøy brukt for å styre plasseringen av hull når man borer i et arbeidsstykke
 Gjengeinnsats (eng: threaded bushing), en metallhylse med skrugjenger
 Glidelager (eng: plain bearing, herunder typen bushing bearing), en type lager
 Isolator (elektrisk høyspenning) (electrical bushing), ofte laget i porselen eller glass, en isolert komponent som gjør det mulig for en elektrisk leder å passere gjennom jordet og elekerisk ledende barriære
 Vibrasjonsdemper (eng: isolator bushing), også kalt gummipute eller Vibrasjonsisolator, en mekanisk del som brukes for å dempe energien overføres mellom to deler

Referanser 

Festemidler